stanford-oval/wikipedia huggingface dataset:
Brentwood (Kalifornia)
Historia

Nykyisen Brentwoodin historia alkaa 1870-luvulta. Sitä ennen aluetta olivat asuttaneet intiaaniheimot. Alueelle alkoi kehittyä kaupunkimaista asutusta ja ensimmäinen postikonttori avattiin 1878. Samana vuonna paikkakunta kytkettiin rautatieverkkoon. Vuosina 1880–1910 Brentwood kehittyi voimakkaasti maataloudelle suotuisan maaperänsä ja ilmastonsa avittamana. Ensimmäinen pankki, Bank of Brentwood, avattiin 1913 ja kirjasto kaksi vuotta myöhemmin. Paikkakunta sai ensimmäisen sairaalansa 1929, joka kuitenkin piti sulkea jo parin vuoden päästä. Kasvava väestö tarvitsi alati uusia palveluja, joiden luomiseksi perustettiin järjestö 1940-luvulla. Järjestö hankki Brentwoodille kaupungin statuksen 1948. Brentwood sai asianmukaisen kaupungintalon 1963. Siitä hallinto muutti uuteen kaupungintaloon 2011.
Brentwoodin asukasluku on kasvanut voimallisesti. Vuonna 2000 asukkaita oli noin 23 000 ja 2020-luvun alussa jo 66 000. Kaupungin korkein rakennus ja maamerkki on Walnut Boulevardin varrella sijaitseva entinen vesitorni, joka nykyisin palvelee matkapuhelinliikennettä.
Talous ja liikenne

Brentwoodin elinkeinorakenne on palveluvaltainen (koulutus, rahoitus, IT). Maantieliikenteen valtaväylä on California State Route 4.
Aiheesta muualla

City of Brentwood, California, USA — Sunrise, Sunset, and Daylength
Kuvia tai muita tiedostoja aiheesta Brentwood (Kalifornia) Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Brentwood, California
Käännös suomeksi
Pentti Kiiskinen

Yrjö Pentti Kiiskinen (4. kesäkuuta 1896 Haapajärvi – 14. tammikuuta 1967 Oulu) oli suomalainen varatuomari, oikeusneuvosmies ja maalaisliiton kansanedustaja.
Kiiskisen vanhemmat olivat maanviljelijä, kansanedustaja Johan Henrik Kiiskinen ja Margareeta Koskela. Hän pääsi ylioppilaaksi 1919 ja suoritti ylemmän oikeustutkinnon 1924. Kiiskinen sai varatuomarin arvon 1926.
Kiiskinen toimi asianajajana Oulussa 1923–1930 ja 1945–1967. Hän oli Piippolan piirin nimismiehenä 1924–1930, Kemin kihlakunnan kruununvoutina 1930–1932, Oulun kihlakunnan kruununvoutina 1932–1945 ja Oulun kihlakunnan henkikirjoittajana 1945–1946. Viimeksi Kiiskinen oli Oulun I taksoitussihteerinä 1946–1955 sekä Oulun maistraatin ja raastuvanoikeuden oikeusneuvosmiehenä 1955–1957.
Kiiskinen oli maalaisliiton kansanedustajana 1938–1939 edustaen Oulun läänin eteläistä vaalipiiriä. Hän tuli edustajakaudelleen 20. huhtikuuta 1938 kesken edustajakautensa kuolleen maalaisliiton Juho Kaakisen tilalle. Kiiskinen oli presidentin valitsijamiehenä vuosien 1937, 1940 ja 1943 presidentinvaaleissa ja hän toimi Oulun läänin eteläisen vaalipiirin keskuslautakunnan puheenjohtajana.
Pekka Rajala (arkkitehti)

| Pekka Rajala> Henkilötiedot |
| --- | --- |
Syntynyt: 28. helmikuuta 1929 Tyrvää
Kuollut: 10. lokakuuta 2012 (83 vuotta) Espoo
Ammatti:  arkkitehti
Arkkitehti
Koulutus:  Teknillinen korkeakoulu
Pekka Raikas Rajala (28. helmikuuta 1929 Tyrvää – 10. lokakuuta 2012 Espoo) oli suomalainen arkkitehti.
Koulutus ja ura

Rajala kirjoitti ylioppilaaksi Haapamäen yhteiskoulusta 1948 ja valmistui arkkitehdiksi Teknillisestä korkeakoulusta 1954. Työuransa hän aloitti Arkkitehtitoimisto Kaija ja Heikki Sirenin palveluksessa piirtäjänä 1953–1955. Varusmiespalveluksensa loppuosan Rajala työskenteli puolustusministeriön rakennusosastolla toimistoarkkitehtina 1956. Tämä palvelus edisti monen työtilauksen saantia myöhemmin. Seuraavaksi Rajala pääsi Arkkitehtitoimisto Aili ja Niilo Pulkan palvelukseen toimistoarkkitehdiksi 1956–1958 ja hän perusti Arkkitehtitoimisto Pekka Rajalan, jossa toimi johtavana suunnittelijana 1958–1998.
Rajalan arkkitehdin ura alkoi menestyksekkäästi, sillä yhdessä Kaarlo Leppäsen ja Niilo Pulkan kanssa he voittivat 1956 Rovaniemen linja-autoaseman suunnittelukilpailun. Myöhemmin he saivat suunnitella myös Kemijärven, Nurmijärven ja Sodankylän linja-autoasemat. Oman yrityksen perustettuaan Pekka Rajala keskittyi puolustusministeriön toimeksiantoihin suunnitellen etenkin kasarmeja ja huoltorakennuksia. Kajaanin Hoikankankaalle hän suunnitteli neljä kasarmia, autohuoltamon sekä hevos- ja koiratallin. Kasarmit valmistuivat 1961–1966 ja niiden tilaratkaisu perustui keskikäytävämalliin. Samanlaisia kasarmeja rakennettiin Oulun Hiukkavaaraan, Parolaan, Santahaminaan, Sodankylään, Säkylään, Upinniemeen ja Vekarajärvelle.
Julkaisut

Valkeajärven kyläkirja : asutuksen ja elämisen vaiheita vuoteen 1971.  Espoo:  P. Rajala, 2003.
Bessie Surtees House

Bessie Surtees House, punaisen talon takana oleva talo, vuonna 2013.
Bessie Surtees House on English Heritagen omistama vanha rakennus Newcastlen keskustassa Koillis-Englannissa. Ensimmäinen maininta talosta on vuodelta 1465, ja ensimmäisen kerroksen takkaan on kaiverrettu muisto häistä vuonna 1657. 1770-luvulla talossa asui nuori tyttö nimeltä Bessie Surtees, joka karkasi ikkunasta paikallisen hiilikauppiaan pojan John Scottin kanssa. He menivät naimisiin Skotlannissa. Pojasta tuli myöhemmin lordikansleri.
Aiheesta muualla

Kuvia tai muita tiedostoja aiheesta Bessie Surtees House Wikimedia Commonsissa
Bessie Surtees House Historic England. Viitattu 2.9.2020. (englanniksi)
Penelopinae

| Penelopinae |
| --- | --- |
 Punaperäkaklattaja (Ortalis ruficauda)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kanalinnut Galliformes
Heimo::  Hokot Cracidae
Alaheimo::  Penelopinae  Bonaparte, 1831
Infobox OKNimi-testi OK: 
Penelopinae on hokkojen (Cracidae) heimoon kuuluva alaheimo.
Suvut

Aburria, jonka ainut laji on helttasaku (Aburria aburri)
Metsäsakut (Chamaepetes)
Oreophasis, jonka ainut laji on sarvisaku (Oreophasis derbianus)
Kaklattajat (Ortalis)
Sakut (Penelope)
Penelopina,  jonka ainut laji on ylänkösaku (Penelopina nigra)
Per Ollén

Per Ollén
Lars Per Ollén (3. joulukuuta 1845 Sorunda, Södermanland, Ruotsi − 2. toukokuuta 1904 Tukholma) oli ruotsalainen toimittaja, virsirunoilija ja raittiusliikkeen kannattaja.
Ollén opiskeli teologiaa, mutta voimistuva vapaakirkollinen liike sai hänet vuonna 1878 keskeyttämään opintonsa Uppsalan yliopistossa. Hän perusti lähetyskirjakaupan Tukholmaan ja johti sitä vuosina 1878−1898. Lankonsa A. P. Larssonin kanssa hän alkoi vuonna 1890 julkaista Tukholman ensimmäistä kristillistä viikkolehteä Svenska Morgonbladet, joka ilmestyi taloudellisista vaikeuksista huolimatta lähes 70 vuotta ruotsalaisen vapaakirkollisuuden, lähinnä Ruotsin lähetysliiton keskeisenä äänitorvena. Ollén toimi lehden päätoimittajana kuolemaansa saakka.
Hän oli raittiusliikkeen kannattaja ja rauhanaktivisti. Hän puolusti äänioikeuden laajentamista, koska se hänen mukaansa edistäisi raittiutta. Hän toimi useissa luottamustehtävissä vapaakirkoissa ja raittiusliikkeissä, muun muassa Ruotsin lähetysliiton (Svenska Missionsförbundet) hallituksessa.
Hän on yhdessä Joël Blomqvistin kanssa kirjoittanut hengellisen laulun "O hur saligt att få vandra" vuonna 1876. Kun laulu julkaistiin Sabbatsklockan- ja Sanningsvittnet-lehdissä. Tekijäksi mainittiin vain Blomqvist, mutta hän on myöhemmin tarkentanut tietoja ja Ollén on lisätty virren tekijäksi, tosin hänen osuutensa lienee ollut melko pieni.
Laulu on julkaistu myös muutamissa suomenkielisissä virsi- ja laulukirjoissa. Ruotsin kirkon virsikirjassa se on virsi 300 "Autuaina kotiin käymme sekä Seurakunta laulaa -kirjassa laulu 505. Se on Siionin kannel -kirjassa laulu 492 "On niin autuasta päästä"  ja Hengellinen laulukirja -kirjassa laulu 407 "On niin autuasta käydä".
Paris Saint-Germain (yleisseura)

| Paris Saint-Germain |
| --- | --- |

Perustettu:  2016
Paikkakunta:   Pariisi, Ranska
Värit:                
Lajit:  • Jalkapallo • Käsipallo
Paris Saint-Germain on pariisilainen urheilun yleisseura, jonka lajivalikoimaan kuuluvat jalka- ja käsipallo.
Paris Saint-Germain Football Club, jalkapallo
Paris Saint-Germain Football Club, naisten jalkapallo
Paris Saint-Germain Handball, käsipallo
Paris Saint-Germain Futsal, futsal
Paris Saint-Germain eSports, elektroninen urheilu
Bessie Jones

Bessie Jones vuonna 1973.
Mary Elizabeth "Bessie" Jones (8. helmikuuta 1902 Smithville, Georgia – 4. syyskuuta 1984 Brunswick, Georgia) oli yhdysvaltalainen Georgian Sea Islandsilta kotoisin ollut gospel-laulaja. Hän oli yksi Georgia Sea Island Singersin perustajajäsenistä.
Musiikkitieteilijä Alan Lomax tapasi Jonesin tutkimusmatkallaan etelään 1950-luvun puolivälissä. Jones esiintyi Lomaxin dokumenteilla ja Sea Islandsilla tehdyillä äänitteillä. Vuonna 1972 julkaistiin Jonesin yhdessä folkloristi Bess Lomax Hawesin kanssa kirjoittama kirja Step It Down: Games, Plays, Songs, and Stories from the Afro-American Heritage. Jones levytti kaksi sooloalbumia: So Glad I'm Here (1973) ja Step It Down (1975).
Moby on käyttänyt levyillään sampleja Bessie Jonesin lauluista.
Aiheesta muualla

The New Georgia Encyclopedia: Georgia Sea Island Singers (Arkistoitu – Internet Archive)
Buharin

Buharin on sukunimi, joka on muun muassa seuraavilla henkilöillä:
Gennadi Buharin (1929–2020), neuvostoliittolais-venäläinen kilpameloja ja olympiamitalisti
Nikolai Buharin (1888–1938), neuvostoliittolainen poliitikko ja marxilainen teoreetikko
| --- | --- |
: Tällä täsmennyssivulla luetellaan henkilöitä, joilla on sama sukunimi.
Paatsalu

| Paatsalu |
| --- | --- |
 Illusten kartano
 Paatsalu
 Koordinaatit: 58°30′41″N, 23°41′45″E 
Valtio:  Viro
Maakunta:  Pärnumaa
Kunta:  Lääneranna
Väkiluku (2011):  65
Infobox OKVirheellinen NIMI-arvo: 
Paatsalu on kylä Virossa Pärnumaalla Läänerannan kunnassa. Se sijaitsee Paatsalunlahden rannikolla.
Kylässä oli vuoden 2011 lopussa 65 asukasta. Entinen Illusten kylä kuuluu nykyisin Paatsalun kylään.
Aiheesta muualla

Paatsalu puhkekeskus
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: et:Paatsalu
Käännös suomeksi
Bessude

| Bessude (Bessùde) |
| --- | --- |

 Sijainti Sassarin maakunnassa
 Bessude
 Koordinaatit: 40.553°0′0″N, 8.729°0′0″E 
Valtio:   Italia
Alue:  Sardinia
Maakunta:  Sassari
Pinta-ala:  
 – Kokonaispinta-ala:  26,79 km²
Korkeus:  447 m
Väkiluku:  410
Aikavyöhyke:  UTC+1
 – Kesäaika:  UTC+2
Postinumero:  07040
Suuntanumero(t):    079
Rekisterikilpi:  SS
 
 http://www.comune.bessude.ss.it 
Infobox OKVirheellinen NIMI-arvo: 
Bessude (sardiksi Bessùde) on kaupunki ja kunta Italiassa Sardinian hallintoalueella Sassarin maakunnassa. Kunnassa on arviolta 410 asukasta (vuonna 2016) ja sen pinta-ala on 26,79 neliökilometriä. Se sijaitsee 447 metrin korkeudella merenpinnan yläpuolella.
Aiheesta muualla

Kuvia tai muita tiedostoja aiheesta Bessude Wikimedia Commonsissa
Sassarin maakunta
Aggius | Aglientu | Alà dei Sardi | Alghero | Anela | Ardara | Arzachena | Badesi | Banari | Benetutti | Berchidda | Bessude | Bonnanaro | Bono | Bonorva | Bortigiadas | Borutta | Bottidda | Buddusò | Budoni | Bultei | Bulzi | Burgos | Calangianus | Cargeghe | Castelsardo | Cheremule | Chiaramonti | Codrongianos | Cossoine | Erula | Esporlatu | Florinas | Giave | Golfo Aranci | Illorai | Ittireddu | Ittiri | La Maddalena | Laerru | Loiri Porto San Paolo | Luogosanto | Luras | Mara | Martis | Monteleone Rocca Doria | Monti | Mores | Muros | Nughedu San Nicolò | Nule | Nulvi | Olbia | Olmedo | Oschiri | Osilo | Ossi | Ozieri | Padria | Padru | Palau | Pattada | Perfugas | Ploaghe | Porto Torres | Pozzomaggiore | Putifigari | Romana | San Teodoro | Sant’Antonio di Gallura | Santa Maria Coghinas | Santa Teresa Gallura | Sassari | Sedini | Semestene | Sennori | Siligo | Sorso | Stintino | Telti | Tempio Pausania | Tergu | Thiesi | Tissi | Torralba | Trinità d'Agultu e Vignola | Tula | Uri | Usini | Valledoria | Viddalba | Villanova Monteleone
Breel Embolo

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Breel Donald Embolo
Syntymäaika: 14. helmikuuta 1997 (ikä 27)
Syntymäpaikka: Yaoundé, Kamerun
Pelipaikka: hyökkääjä
Pituus: 184 cm
Seura
Seura: Monaco
Pelinumero: 36
Junioriseurat
2006–2008: Nordstern
2008–2010: Old Boys
2010–2014: Basel
Seurat
| Vuodet | Seura | O | (M) |
| 2014–2016 | Basel | 60 | (21) |
| 2016–2019 | Schalke 04 | 48 | (10) |
| 2019–2022 | Borussia Mönchengladbach | 88 | (22) |
| 2022– | Monaco | 37 | (13) |
Maajoukkue
| 2012 | Sveitsi U16 | 4 | (1) |
| 2014–2015 | Sveitsi U20 | 5 | (0) |
| 2014–2015 | Sveitsi U21 | 3 | (0) |
| 2015– | Sveitsi | 68 | (15) |
 Seurajoukkueuran tilastot kattavat vain kansalliset sarjat, päivitetty 8. heinäkuuta 2024.  Maajoukkueuran tilastot päivitetty 8. heinäkuuta 2024.
Breel Donald Embolo (s. 14. helmikuuta 1997 Yaoundé, Kamerun) on sveitsiläinen jalkapalloilija, joka edustaa Ranskan Ligue 1:ssa pelaavaa Monacoa. Oikeajalkaisen Embolon pelipaikka on hyökkääjä. Hän kuuluu myös Sveitsin jalkapallomaajoukkueeseen.
Seurajoukkueura

Kamerunista lapsena Sveitsiin muuttaneen Embolon kasvattajaseura on Basel, jota hän edusti vuosina 2010–2016. Hän debytoi Eurooppa-liigassa maaliskuussa 2014 Red Bull Salzburgia vastaan ja Sveitsin liigassa vain muutamaa päivää myöhemmin FC Aarauta vastaan iskien heti maalin. Ensimmäisellä ammattilaiskaudellaan Baselissa Embolo voitti Sveitsin mestaruuden. Kaudella 2014–2015 Embolo debytoi Mestarien liigassa ja teki uransa avausmaalin siinä marraskuussa 2014 Ludogorets Razgradin verkkoon. Hän teki kaudella 2014–2015 26 pelaamassaan Sveitsin liigan ottelussa kymmenen maalia ja voitti Sveitsin mestaruuden. Kaudella 2015–2016 hän viimeisteli 27 liigaottelussa kymmenen maalia Baselin voittaessa kolmannen peräkkäisen mestaruutensa. Hän pelasi Basel-vuosinaan kahdeksan ottelua Mestarien liigassa ja 12 Eurooppa-liigassa.
Embolo siirtyi Bundesliigan Schalkeen 26,5 miljoonan euron siirtosummalla kesällä 2016. Hän pelasi seurassa kolmen kauden aikana 48 liigaottelua, joissa teki kymmenen ja syötti kahdeksan maalia. Mestarien liigan viidessä ottelussa hän viimeisteli yhden maalin. Eurooppa-liigassa hän pelasi kaksi ottelua. Hän siirtyi 10 miljoonalla eurolla Borussia Mönchengladbachiin kesällä 2019. Hän pelasi kaudella 2019–2020 Bundesliigassa 28 ottelua, joissa hän teki kahdeksan maalia ja syötti saman verran, ja Eurooppa-liigassa viisi ottelua Seuraavalla kaudella hän pelasi 31 bundesliigaottelua, joissa hän teki viisi maalia ja syötti kuusi, ja seitsemän Mestarien liigan ottelua, joissa hän teki yhden maalin marraskuussa 2020 kotiottelussa FK Šah’tar Donetskia vastaan.
Heinäkuussa 2022 Embolo siirtyi Mönchengladbachista AS Monacoon. Hän pelasi kaudella 2022–2023 Ligue 1:ssä 32 ottelua ja teki niissä 12 maalia. Hän pelasi Eurooppa-liigassa kahdeksan ottelua ja teki niissä kaksi maalia. Hän oli suurimman osan kaudesta 2023–2024 loukkaantuneena poissa kentiltä ja pelasi vain huhti-toukokuussa viisi Ligue 1 -ottelua ja teki niissä yhden maalin.
Maajoukkueura

Sveitsiä alle 16-, 20- ja 21-vuotiaissa edustanut Embolo olisi voinut edustaa aikuisten maajoukkuetasolla Sveitsin sijaan myös synnyinmaataan Kamerunia. Embolo debytoi Sveitsin jalkapallomaajoukkueessa maaliskuussa 2015 ystävyysottelussa Yhdysvaltoja vastaan. Avausmaalinsa hän teki kuudennessa ottelussaan, EM-karsintaottelussa San Marinon jalkapallomaajoukkueen verkkoon saman vuoden lokakuussa. Hän pelasi Sveitsin kaikissa neljässä ottelussa sekä EM-kilpailuissa 2016 että MM-kilpailuissa 2018. Kesän 2021 EM-kilpailuissa hän teki Sveitsin maalin tasapeliin 1–1 päättyneessä ensimmäisessä alkulohko-ottelussa Walesia vastaan.
MM-kilpailuissa 2022 Embolo pelasi Sveitsin avauskokoonpanossa jokaisessa neljässä ottelussa ja teki maalin alkulohko-otteluissa Kamerunia ja Serbiaa vastaan. EM-kilpailuissa 2024 hän tuli alkulohkon kahdessa ensimmäisessä ottelussa vaihdosta kentälle ja pelasi loput kolme ottelua avauskokoonpanossa. Hän teki maalin ensimmäisessä alkulohko-ottelussa Unkaria ja tappiollisessa puolivälierässä Englantia vastaan.
Maajoukkueura > Maalit Sveitsin maajoukkueessa

| # | Päivämäärä | Pelipaikka | Vastustaja | Lopputulos | Kilpailu |
| --- | --- | --- | --- | --- | --- |
| 1 | 9.10.2015 | St. Gallen, Sveitsi |  San Marino | 7–0 | EM-kilpailujen 2016 karsinnat |
| 2 | 6.9.2016 | Basel, Sveitsi |  Portugali | 2–0 | MM-kilpailujen 2018 karsinnat |
| 3 | 27.3.2018 | Luzern, Sveitsi |  Panama | 6–0 | Ystävyysottelu |
| 4 | 26.3.2019 | Basel, Sveitsi |  Tanska | 3–3 | EM-kilpailujen 2020 karsinnat |
| 5 | 25.3.2021 | Sofia, Bulgaria |  Bulgaria | 3–1 | MM-kilpailujen 2022 karsinnat |
| 6 | 12.6.2021 | Baku, Azerbaidžan |  Wales | 1–1 | EM-kilpailut 2020 |
| 7 | 12.10.2021 | Vilna, Liettua |  Liettua | 4–0 | MM-kilpailujen 2022 karsinnat |
| 8 | 12.10.2021 | Vilna, Liettua |  Liettua | 4–0 | MM-kilpailujen 2022 karsinnat |
| 9 | 26.3.2022 | Lontoo, Englanti |  Englanti | 1–2 | Ystävyysottelu |
| 10 | 24.9.2022 | Zaragoza, Espanja |  Espanja | 2–1 | Kansojen liiga 2022–2023 |
| 11 | 27.9.2022 | St. Gallen, Sveitsi |  Tšekki | 2–1 | Kansojen liiga 2022–2023 |
| 12 | 24.11.2022 | Al-Wakra, Qatar |  Kamerun | 1–0 | MM-kilpailut 2022 |
| 13 | 2.12.2022 | Doha, Qatar |  Serbia | 3–2 | MM-kilpailut 2022 |
| 14 | 15.6.2024 | Köln, Saksa |  Unkari | 3–1 | EM-kilpailut 2024 |
| 15 | 6.7.2024 | Düsseldorf, Saksa |  Englanti | 1–1, 3–5 (rp.) | EM-kilpailut 2024 |
Saavutukset

Basel
Raiffeisen Super League: 2013–2014, 2014–2015, 2015–2016
Pentti Kivinen

Pentti Erkki Ilmari Kivinen (s. 20. elokuuta 1943 Vaasa) on suomalainen juristi ja yritysjohtaja, joka on saanut kauppaneuvoksen arvonimen.
Kivinen syntyi lakitieteen lisensiaatti Rento Kivisen ja voimistelunopettaja Aira Paavilaisen perheeseen ja avioitui 1966 peruskoulunopettaja Tuula Marjatta Mäntyniemen kanssa. Hän tuli ylioppilaaksi Vaasan lyseosta 1963 ja valmistui Helsingin yliopistosta oikeustieteen kandidaatiksi 1967 ja lisensiaatiksi 1971, varatuomarin arvon hän sai 1969. Kivinen oli Tukon lakimies 1969–1971 ja lakiasiain johtaja 1971–1977, Rautakonttori-yhtiön toimitusjohtaja 1977–1984, Tukkukauppojen-yhtiön pääjohtaja 1984–1992 ja Suomen Messut Osuuskunnan toimitusjohtaja 1993–2011. Hänellä on ollut myös useita asiantuntija- ja luottamustehtäviä. Kauppaneuvoksen arvonimen hän sai 2002.
Aiheesta muualla

Kauppaa, messuja, politiikkaa: Kauppaneuvos Pentti Kivisen elämä, Jyrki Jokinen (toim.), 2021
Cam

CAM tai Cam voi tarkoittaa seuraavia asioita:
Jokia

Cam, Englannin Cambridgen halki virtaava joki, aiemmin Grantajoki;
Cam, Englannin Gloucestershiressä virtaava joki;
Cam, Englannin Somersetissä virtaava joki;
Cam, Australiaan kuuluvalla Tasmanian saarella virtaava joki;
Cam, Uuden-Seelannin Marlboroughissa virtaava joki;
Cam, Uuden-Seelannin Canterburyssä virtaava joki;
Cấm, Vietnamissa virtaava joki;
Muita asioita

CAM, Tietokoneavusteinen valmistus (engl. Computer-aided manufacturing)
HMS Cam (K264), vuosina 1944–1945 käytössä ollut Britannian Kuninkaallisen laivaston fregatti
Cam, Kirahvin tähdistön (lat. Camelopardalis) lyhenne
CAM, Kambodžan maatunnus (KOK ja FIFA)
CAM, Internetin elokuvajulkaisussa videokameralla kuvattu formaatti (yleensä muita julkaisuja huonompi kuvanlaatu)
CAM, Soluadheesiomolekyyli (engl. Cell adhesion molecule)
CAM-metabolia (engl. Crassulacean acid metabolism), joillain kasveilla esiintyvä hiilidioksidin varastointiin sopeutunut aineenvaihdunta
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”CAM”, voi hakea sivunnimihaulla, laajalla sivunnimihaulla tai tekstihaulla.
Camille Muffat

| Mitalit | Mitalit | Mitalit |  |
| --- | --- | --- | --- |
|  Camille Muffat |  Camille Muffat |  Camille Muffat |  |
Maa:   Ranska
Naisten uinti
|  Olympialaiset  |  Olympialaiset  |  Olympialaiset  |  |
|  Kultaa | Lontoo 2012 | 400 m vapaauinti |  |
|  Hopeaa | Lontoo 2012 | 200 m vapaauinti |  |
|  Pronssia | Lontoo 2012 | 4×200 m vapaauintiviesti |  |
| MM-kilpailut (pitkä rata)  | MM-kilpailut (pitkä rata)  | MM-kilpailut (pitkä rata)  |  |
|  Pronssia | Shanghai 2011 | 200 m vapaauinti |  |
|  Pronssia | Shanghai 2011 | 400 m vapaauinti |  |
|  Pronssia | Barcelona 2013 | 200 m vapaauinti |  |
|  Pronssia | Barcelona 2013 | 4×200 m vapaauintiviesti |  |
| MM-kilpailut (lyhyt rata)  | MM-kilpailut (lyhyt rata)  | MM-kilpailut (lyhyt rata)  |  |
|  Kultaa | Dubai 2010 | 200 m vapaauinti |  |
|  Pronssia | Dubai 2010 | 4×200 m vapaauintiviesti |  |
| EM-kilpailut (pitkä rata)  | EM-kilpailut (pitkä rata)  | EM-kilpailut (pitkä rata)  |  |
|  Hopeaa | Budapest 2010 | 4×200 m vapaauintiviesti |  |
|  Pronssia | Eindhoven 2008 | 200 m sekauinti |  |
| EM-kilpailut (lyhyt rata)  | EM-kilpailut (lyhyt rata)  | EM-kilpailut (lyhyt rata)  |  |
|  Kultaa | Debrecen 2007 | 200 m sekauinti |  |
|  Kultaa | Chartres 2012 | 200 m vapaauinti |  |
|  Kultaa | Chartres 2012 | 400 m vapaauinti |  |
|  Kultaa | Chartres 2012 | 4×50 m vapaauinnin sekaviesti |  |
|  Hopeaa | Helsinki 2006 | 200 m sekauinti |  |
|  Hopeaa | Rijeka 2008 | 400 m vapaauinti |  |
|  Pronssia | Debrecen 2007 | 400 m sekauinti |  |
Camille Muffat (28. lokakuuta 1989 Nizza – 9. maaliskuuta 2015 La Riojan maakunta, Argentiina) oli ranskalainen uimari ja olympiavoittaja. Muffat edusti nizzalaista Olympic Nice Natation -seuraa, ja häntä valmensi Fabrice Pellerin.
Muffat edusti Ranskaa vuosien Pekingin 2008 ja Lontoon 2012 kesäolympialaisissa. Lontoosta hän saavutti kolme mitalia, joista kultaa 400 metrin vapaauinnista. Yhteensä Muffat voitti 15 aikuisten arvokisamitalia. Lyhyen radan kilpailuista hän voitti maailmanmestaruuden 400 metrin vapaauinnista vuonna 2010 ja neljä Euroopan mestaruutta.
Muffat lopetti uransa jo 24-vuotiaana kesällä 2014. Hän kuoli kahdeksan kuukautta tämän jälkeen televisio-ohjelman kuvauksissa tapahtuneessa helikopterionnettomuudessa Argentiinassa.
Ura

Lyhyen radan Euroopan-mestaruuskilpailuissa 2006 Helsingissä Muffat voitti ensimmäisen kansainvälisen arvokilpailumitalinsa, uimalla hopealle 200 metrin sekauinnissa. Vuotta myöhemmin Debrecenissä hän otti samalta EM-kultaa sekä 400 metrin sekauinnista pronssia. Keväällä 2008 Muffat voitti pronssia 200 metrin sekauinnissa pitkän radan Euroopan-mestaruuskilpailuissa Eindhovenissa. Saman vuoden joulukuussa hän voitti Rijekassa järjestetyissä lyhyen radan Euroopan-mestaruuskilpailuissa hopeaa 400 metrin vapaauinnissa.
Kauden 2009 jälkeen Muffat vaihtoi päälajia sekauinnista keskipitkille vapaauintimatkoille. Lajinvaihto tuotti myös tulosta – kesällä 2010 Budapestissa hän voitti EM-hopeaa 4×200 metrin vapaauintiviestistä, ja loppuvuodesta 2010 Dubaissa järjestetyissä lyhyen radan maailmanmestaruuskilpailuissa Muffat voitti kultaa 200 metrin vapaauinnissa sekä pronssia 4×200 metrin vapaauintiviestistä. Shanghain pitkän radan maailmanmestaruuskilpailuista 2011 Muffat saalisti pronssit 200 ja 400 metrien vapaauinneista.
Muffat voitti kesäolympialaisissa 2012 Lontoossa olympiakultaa 400 metrin vapaauinnissa. Hänestä tuli näin neljäs ranskalainen uimari, joka on voittanut olympiakultaa henkilökohtaisella matkalla. Lontoossa Muffat voitti myös hopeaa 200 metrin vapaauinnista sekä pronssia 4×200 m vapaauintiviestistä.
Muffat voitti Chartres’ssa 2012 lyhyen radan Euroopan-mestaruuden 200 ja 400 metrin vapaauinnissa sekä sekajoukkueiden 4 × 50 metrin vapaauintiviestissä.
Barcelonan MM-kilpailuissa 2013 Muffat saavutti pronssia 200 metrin vapaauinnissa ja 4 × 200 metrin vapaauintiviestissä.
Muffat ilmoitti lopettavansa uransa heinäkuussa 2014.
Ura > Kuolema

Muffat kuoli kymmenen henkeä vaatineessa helikopterionnettomuudessa Argentiinan La Riojan maakunnassa 9. maaliskuuta 2015. Onnettomuudessa kuolivat myös ranskalainen kilpapurjehtija Florence Arthaud ja nyrkkeilyn olympiamitalisti Alexis Vastine. Urheilijat olivat kuvaamassa selviytymisaiheista televisio-ohjelmaa.